kardosdrur/scandi-wiki huggingface dataset:
Powhatan

Powhatan er betegnelsen for flere indianerstammer i et område i det østlige Virginia. I nogle sammenhænge betegnes en af lederne af disse stammer også som Powhatan. Powhatanere omtales også som Virginia Algonquians.

Det er anslået, at der var omkring 14.000–21.000 powhatanere i det områder, der i dag udgør det østlige Virginia, da briterne koloniserede Jamestown i 1607.

Den indfødte amerikaner Pocahontas, der bl.a. blev kendt grundet Disneys film af samme navn var powhatan.

Referencer

Eksterne henvisninger 
 The First Anglo-Powhatan War (1609-13)

Algonkiner
Walter Rodney

Walter Anthony Rodney (født 23. marts 1942, død 13. juni 1980) var en guyanesisk historiker og politiker.

Rodney er bedst kendt for sin bog How Europe Underdeveloped Africa. Bogen handlede om Afrikas historie. Rodney blev dræbt i et attentat i 1980.

Født i en arbejderklasse familie i Georgetown, Britisk Guiana (nu Guyana), Walter Rodney var en kvik studerende, debattør og atlet. Han blev student fra University College of the West Indies i Jamaica i 1963 med en historiegrad. 

Som 24-årig fik Walter en PhD i afrikansk historie i 1966 fra the School of Oriental and African Studies (SOAS) i London, England. Hans PhD omhandlede slavehandlen på the Upper Guinea Coast og blev udgivet af 
Oxford Univerity Press
i 1970s med titlen 'A History of the Upper Guinea Coast 1545-1800'.

Historikere
Politikere fra Guyana
Mukna

Mukna er en traditionel brydeform fra Manipur-provinsen i Indien. Den kan spores til begyndelsen af det 15. århundrede, men formodes langt ældre. Sporten har især forbindelse med Lai Haraoba-festivalen, hvor den har ceremoniel betydning.

Mukna foregår stående og taberen er den første, som rører jorden med hånd, ryggen, skulder, knæ eller hoved. Man må ikke holde i nakke, ben, hår, ører eller ædlere dele. Til gengæld holder man i modstanderens bælte.

Se også 

Brydning
Vilhelm August Borgen

Vilhelm August Borgen (2. juli 1801 på Nøragergaard ved Slagelse – 27. maj 1884 i København) var en dansk skolemand, politiker og kultusminister, bror til Bonaparte Borgen.

Borgen blev student 1819 fra Borgerdydskolen i København, og efter Anden Eksamen 1820 blev han lærer ved Fredericia Latinskole. I 1824 blev han lærer ved sin gamle skole (Borgerdydskolen), og 1829 ved det von Westenske Institut, som han bestyrede fra 1832 til 1844. De første syv år var det i fællesskab med K.C. Nielsen (senere rektor ved Realskolen i Århus). Fra 1844 var han direktør for borger- og almueskolevæsenet i København, indtil han indtrådte som kultusminister (Minister for Kirke- og Undervisningsvæsenet) i det Rotwittske ministerium (2. december 1859 – 24. februar 1860).

I 1846 valgtes Borgen til stændersuppleant for København og havde som landstingsmand for Københavns Amt 2. kreds (29. december 1849 – 23. juni 1866) og fik således sæde på Rigsdagen, hvor han sluttede sig til Venstre. Borgen blev titulær professor 1851, Ridder af Dannebrog 1858 og etatsråd 1878.

Han deltog sammen med læge Hübertz i oprettelsen af en af de første åndssvageanstalter, Idiotanstalten på Gammel Bakkehus 1855, og var medlem af dens bestyrelse i 25 år til 1880, de sidste tyve år som formand.

Som Københavns første skoledirektør fremkaldte han gennemgribende reformer i kommunens skolevæsen:
 opførelse af skolebygninger
 forening af de spredte skoler til organiske enheder
 ansættelse af skoleinspektører
 forhøjelse af lærernes løn og forbedring af undervisning og disciplin

Hans ministerperiode blev kort, men alligevel havde han ved flere lejligheder mulighed for at vise sit klarsyn, således da han sammen med J.N. Madvig modsatte sig skoleloven af 2. maj 1855 om tidlig udskrivning af skolen, og da han 27. januar 1852 i Landstinget udtalte, at der burde vedtages en lov, der satte landets undervisningsvæsen i organisk forbindelse, så det dannede et hele. Denne tanke blev først til virkelighed med Almenskoleloven af 24. april 1903.

Af hans skrifter for og om skolen kan nævnes Vejledning til Affattelse af Udarbejdelser i Modersmaalet (1840, 7. oplag 1865) og de danske læsebøger, han udgav sammen med G.F.F. Rung (I, 1843, 14. oplag 1883).

Han ægtede 1837 Marie Vilhelmine Andrea Schøning, datter af oberstløjtnant og kommandant på Bornholm P.H. Schøning og hans egen søster Anna Cathrine Borgen.

Han er begravet på Assistens Kirkegård. Borgen er gengivet i litografi 1851 og træsnit af H.P. Hansen 1884.

Kilde 
 Dansk biografisk leksikon

Skolefolk fra Danmark
Kultusministre fra Danmark
Landstingsmedlemmer i 1840'erne
Landstingsmedlemmer i 1850'erne
Landstingsmedlemmer i 1860'erne
Politikere fra Venstre
Riddere af Dannebrog
Personer i Dansk Biografisk Leksikon
Titulære professorer fra Danmark
Artikler fra 1. udgave af Dansk biografisk leksikon
Studenter fra Østre Borgerdyd Gymnasium
Bonaparte Borgen

Bonaparte Borgen (17. januar 1798 på Bolettesminde i Holbæk – 7. marts 1884 i København) var dansk skolemand og rektor. Han blev født i 1798 på gården Bolettesminde i Holbæk Amt, som søn af landmand Andreas Borgen og dennes hustru Bodil Maren f. Hansen, datter af købmand Hansen i Holbæk. Hans lidt usædvanlige fornavn er vidnesbyrd om datidens Napoleon-begejstring.

Han blev 1815 student fra Borgerdydskolen i København, underviste derefter på begge Borgerdydskolerne, blev 1824 timelærer ved Metropolitanskolen, tog 1825 filologisk embedseksamen, blev 1826 adjunkt og 1830 overlærer ved Metropolitanskolen, 1837 rektor i Randers (se: Randers Statsskole), hvorfra han 1844 forflyttedes til Metropolitanskolen. 1845 blev han titulær professor, 1862 etatsråd. 1871 tog han sin afsked. 

Han var gift med sin kusine Marcine Christine Borgen, datter af hans farbroder, bogholder Marcus Peter Borgen og dennes hustru Inger f. Thulstrup.

Broder til kultusminister Vilhelm August Borgen.

Kilde 
 Dansk biografisk leksikon
 Assistens Kirkegård (afd. A) på Nørrebro i København

Danskere i 1800-tallet
Skolefolk fra Danmark
Titulære professorer fra Danmark
Personer i Dansk Biografisk Leksikon
Etatsråder fra Danmark
Studenter fra Østre Borgerdyd Gymnasium
Rektorer ved Metropolitanskolen
Rektorer for Randers Statsskole
Phencyclidin

Phencyclidin (forkortet PCP, også kendt som englestøv) er et dissociativt rusmiddel. Stoffet blev før brugt som anæstesimiddel, men alvorlige bivirkninger som hallucinationer, mani, delirium og desorientering gjorde at denne anvendelse ophørte.

Phencyclidin er berygtet for at fremkalde en psykotisk tilstand der ligner skizofreni. Stoffet er hyppigt misbrugt i USA, men stort set ukendt i Danmark.

Se også 
 Narkotikum

Opioider
Phenylforbindelser
Jordtræthed

Jordtræthed er et løst begreb, som dækker den kendsgerning, at visse planter ikke vil komme i vækst, hvis man sætter dem i en jord, hvor planter af samme slags har vokset før. Problemet er særligt udtalt hos medlemmer af underfamilien Maloideae inden for Rosen-familien (Rosaceae), men kan også ses hos andre plantegrupper.

Årsagerne til jordtræthed er ikke fuldt kendte, og er muligvis forskellig for forskellige planter. I rosenfamilien - hvor fænomenet er et stort problem for både frugtavlere og rosengartnerier - falder hovedmistanken på et samspil af forskellige skadevoldere, herunder nematoder og svampe. Dette understøttes af at problemet kan afhjælpes ved dampsterilisering af jorden, hvilket tyder på en biologisk årsag. Forsøg indikerer, at dyrkning af forskellige arter af Fløjlsblomst (Tagetes spp.) kan reducere problemer med jordtræthed i roser.

De mest udsatte plantetyper

De som rammes hårdt 
 Citrus
 Fersken
 Hvidtjørn (og de mange sorter, der er podet på denne)
 Kirsebær (både spisekirsebær og prydkirsebær (podet på fuglekirsebær)
 Mispel
 Pære (herunder også prydtræer af samme slægt)
 Æblearter og -sorter

De som rammes mindre hårdt 
 Fyr
 Gran
 Hindbær
 Jordbær

Se også 
 Allelopati
 Biologisk interaktion

Noter 

Økologi
Biologi
Sygdomme og skadedyr på æbletræer
Vintergrøn

Ordet vintergrøn har flere betydninger:

Vintergrøn (botanik) om det, at planters blade overvintrer, uden at de kan kaldes stedsegrønne.
Vintergrøn-slægten om planteslægten Pyrola.
Singrøn-slægten (Vinca) kaldes ofte (ukorrekt) for vintergrøn.
Bladrand

Bladenes kant, bladrand,  er et vigtigt kendetegn, når man skal beskrive en plante. Kanten kan have alle former for indskæringer fra slet ingen til fuldstændig opløsning af randen.

Bladrandtyper 
 A: Helrandet, dvs. uden indskæringer
 B: Randhåret, dvs. med fine hår langs randen
 C: Savtakket, dvs. med takker som savtænder
 D: Fint savtakket, dvs. med takker som tænder på en løvsav
 E: Skarpt savtakket, dvs. med takker som en skovsav
 F: Dobbelt savtakket, dvs. med takker, der selv er takkede
 G: Tandet, dvs. med grove, spidse takker ("tænder")
 H: Rundtakket, dvs. med små, afrundede takker
 I: Tornet-tandet, dvs. med grove, spidse takker, der hver ender i en torn
 J: Uregelmæssig, dvs. med uregelmæssige indskæringer i randen

Se også 
Bladindskæringer
Bladformer

Botanik
Den Trilaterale Kommission

Den trilaterale kommission er oprettet i 1974 på initiativ af den amerikanske finansmand David Rockefeller sammen med 300 borgere med fremtrædende positioner indenfor erhvervslivet, den akademiske verden og politik fra Europa, Japan og Nordamerika. Kommissionen udgav i 1975 debatbogen The Crisis of Democracy (New York University Press, 1975).

Formål 
At øge et tættere sammarbejde mellem de tre regioner: Europa, Japan og Nordamerika. Deraf navnet trilateral, der betyder tresidig.

Nuværende og tidligere danske medlemmer (et udvalg) 
 Mette Frederiksen, Statsminister.
 Niels Thygesen, professor i økonomi.
 Ritt Bjerregaard, tidl. EU-kommissær.
 Bodil Nyboe Andersen, tidl. direktør for Nationalbanken.
 Lene Espersen, Medlem af Folketinget.
 Sven Burmester, tidl. vicedirektør i Verdensbanken.
 Steen Riisgaard, direktør for Novozymes.
 Peter Straarup, Ordførende direktør i Danske Bank.
 Lykke Friis, Medlem af Folketinget.
 Margrethe Vestager, Økonomiminister.

Andre fremtrædende medlemmer (et udvalg) 
 Jimmy Carter
 Bill Clinton
 David Rockefeller
 Peter Sutherland
 Dick Cheney
 Henry Kissinger
 George H.W. Bush
 Paul Volcker

Eksterne henvisninger 
 Officiel website 
 The Political Graveyard's (ukomplette) liste af Trilaterale Kommissions medlemmer 
 Ritt Bjerregaard: se evt. Dansk kvindebiografisk leksikon  

Internationale organisationer
Etableret i 1974
Roman Hoffstetter

Roman Hoffstetter (1742 – 1815) var en østrigsk benediktinermunk og komponist. I nutiden antages det almindeligt, at de seks strygekvartetter, der i 1777 blev udgivet som Joseph Haydns opus 3, i virkeligheden var af Hofstetter. I denne værkrække findes også det måske mest kendte stykke musik overhovedet for strygekvartet: 2. sats, Andante cantabile i C-dur, fra opus 3 nr. 5 i F-dur, kendt som Haydns Serenade.

Komponister fra Østrig
Østrigere i 1700-tallet
Østrigere i 1800-tallet
VL-gruppe

VL-grupper er en forkortelse for virksomhedsleder-grupper, som oprettes af Dansk Selskab for Virksomhedsledelse (VL).  VL er et non-profit-netværk, som blev etableret i København den 3. maj 1965 af en gruppe danske topledere.  

VL-grupperne er opbygget med 30-40 medlemmer i hver. Medlemskab af en VL-gruppe kan kun ske ved invitation. Medlemmerne af VL er virksomhedsledere, virksomhedsejere, politiske ledere, bestyrelsesmedlemmer og meningsdannere i dansk erhvervsliv. 

Medlemmerne i en VL-gruppe mødes otte til 10 gange om året for at sparre og udveksle erfaringer. Der er ingen central styring af de enkelte grupper, og mødernes indhold bestemmes individuelt i grupperne. Der kommer ofte foredragsholdere udefra, og der kan være besøg på virksomheder og studieture til udlandet.

"VL Døgnet" holdes en gang om året. Der kan være indlæg fra ministre. I mange år var VL Døgnet, som navnet antyder, planlagt over et helt døgn. I 2014 blev dette princip brudt, da VL Døgnet blev forkortet til 12 timer. I 2015 havde Selskabet 50 års jubilæum, og det blev markeret i maj.

VL har i de senere år ekspanderet både nationalt og internationalt. Der er i dag lidt over 100 grupper, heraf ca. 15 i udlandet, og der er flere udenlandske grupper på vej. Medlemstallet er i dag over 3.800.

Dansk Selskab for Virksomhedsledelse (VL) ledes af en bestyrelse.

Kritik 
VL-grupperne blev på grund af lukkethed tidligere kritiseret for at være en trussel mod demokratiet. I dag er det dog muligt at se, hvem der er medlem på organisationens hjemmeside, og flere medier dækker det årlige "VL Døgn".

Den sociale interaktion i VL-grupperne kan have et element af kammerateri i sig. Det stod klart allerede i 1993. Højst usædvanligt gav den tidligere storentreprenør Axel Juhl-Jørgensen dengang et indblik i den lukkede verden:

"Jeg har forretningsmæssige forbindelser med flere af de andre i gruppen. Og det er da klart, at vi taler forretninger, når vi efter middagen sidder en fire-fem stykker sammen. Det skal da ikke være nogen hemmelighed, at jeg for eksempel har haft en del med Københavns Havn at gøre. Og at det i den forbindelse jo har været nemt at komme i kontakt med havnedirektør Erik Schäfer i min gruppe. På samme måde har en af gruppemedlemmerne netop lejet sig ind i en af vores bygninger, og det var nok ikke sket, hvis ikke vi sad i gruppe sammen," sagde han om sit medlemskab af VL 23 i Magtens bog (Politikens Forlag). Generelt om VL-netværket gælder ifølge journalist Lars Halskov i samme bog: Både givtige ordrer og vennetjenester befordres af et VL-medlemskab.

Desuden er Berlingske, Altinget og Mandag Morgens redaktører blevet kritiseret for at pleje tæt omgang med våbenindustriens repræsentanter (fra Terma og Weibel)  i VL-gruppe 1.

Noter

Eksterne henvisninger 
 Dansk Selskab for Virksomhedsledelse
 Nyhedsmagasinet Danske Kommuner nr. 21, 2003: Borgmestre med i VL-grupper  (kræver login)

Erhvervsfolk
Grupper
Ledelse
Marte Meo

Marte Meo (latin for ved egen kraft) er en metode, der bruger video til at analysere samspillet mellem mennesker. Formålet er at skabe en anerkendende og udviklingsstøttende kommunikation mellem f.eks. børn og voksne eller ældre og plejepersonale.

Metoden blev udviklet af den hollandske socialpædagog Maria Aarts i slutningen af 1970'erne og i de tidlige 1980'ere. Hun indså, at det er meget komplekst og vanskeligt at give faglig indsigt omkring et barns problemer til forældre og andre pårørende, som ofte havde svært ved at forstå det sprog, som professionelle bruger.

Hun udviklede derfor en unik metode, hvor barnet og den voksne blev filmet i helt almindelige situationer fra hverdagen. Ved hjælp af udvalgte filmklip, viste Maria Aarts kun de positive situationer, hvor samspillet fungerede. Efter at have praktiseret Marte Meo gennem flere år grundlagde hun Marte Meo-organisationen i 1987.

Eksterne henvisninger 
 Marte Meo International  
 Marte Meo Foreningen i Danmark

Pædagogik
Bomis

Bomis var et internetselskab grundlagt i 1996. Selskabets primære forretningsområde er salg af reklamer på søgeportalen Bomis.com. Selskabet sælger også erotiske billeder via internet.

Bomis startede Nupedia og ansatte Larry Sanger, som fik idéen til Wikipedia, mens han arbejde på Nupedia. Bomis stiller webplads og båndbredde til rådighed for disse projekter. Bomis ejede blandt andre også domænenavnet wikipedia.org, men dette og andre ting med relation til projektet, og som ikke var open source eller åbent indhold, er blevet overført til Wikimedia-fonden, der officielt blev annonceret den 20. juni 2003.

Bomis har aldrig fået tilført risikovillig kapital.

Jimbo Wales er hovedaktionær i Bomis. Mindretalsaktionærer er blandt andre Tim Shell og en "stille partner".

Eksterne henvisninger 

 Bomis' websted  
 Jimmy Wales på Wikipedia-L om Bomis 

It-virksomheder fra USA
Jimmy Wales

Jimmy "Jimbo" Donal Wales (født 7. august 1966 i Huntsville, Alabama, USA) er medgrundlægger af Wikipedia og forhenværende formand for Wikimedia-fonden. Fra 1999 til 2001 stod han i spidsen for encyklopædiprojektet Nupedia. Wales er medejer af internetselskabet Bomis. Derudover har Jimmy Wales stiftet Wikia, Inc., der bl.a. står bag Wikia.

Som Wikipedia's bagmand har Jimmy Wales givet mange foredrag, og han medvirkede Danmark i juni 2005 i forbindelse med Rebootkonferencen. I december 2007 vidnede han for USA's senat. Der sagde han, at han mente at “Wikipedia er en utrolig bærer af traditionelle amerikanske værdier af generøsitet, hårdt arbejde og ytringsfrihed”.

Privatliv 
Jimmy Wales har været gift to gange, og har et barn. I en alder af 20 år, blev Wales gift med Pam, en butiksassistent i Alabama. Han mødte sin anden kone, Christine Rohan, igennem en ven i Chicago mens hun arbejdede som erhvervsdrivende for Mitsubishi. Parret blev gift i Monroe Country, Florida i marts 1997, og fik en datter sammen, før de blev separeret. I 1998 flyttede Wales til San Diego, og i 2002 flyttede han til Saint Petersburg i Florida, hvor han stadig er bosat.

Wales havde i 2008 et kort forhold til den canadiske skribent Rachel Marsden. Forholdet begyndte da Marsden kontaktede Wales, for at skrive om Wikipedias biografi. 

I februar 2011, blev det rapporteret af den britiske avis The Guardian, at Wales er forlovet med Kate Garvey, Tony Blairs tidligere sekretær.

Referencer

Eksterne henvisninger 

 Personlig hjemmeside

Personer fra Alabama
Wikipedia-personer
Iværksættere fra USA
Nupedia

Nupedia var et projekt med det formål at forfatte en online-encyklopædi, grundlagt af Jimmy Wales og støttet finansielt af Bomis, med Larry Sanger som chefredaktør. Nupedia fandtes fra marts 2000 til september 2003, men er mest kendt for sin rolle som forgænger til Wikipedia.

Nupedia blev skrevet af nogle få eksperter og var dermed ikke en wiki. Artiklerne som blev publiceret, måtte først gennem en omfattende kvalitetskontrol. Kun 25 artikler blev godkendt i hele Nupedias levetid.

Se også
Citizendium

Eksterne henvisninger 

Nupedia 
Internet Archives arkiverede udgaver af Nupedia (på engelsk)

Onlineencyklopædier
Wikimedia
Echo

Echo har flere betydninger:
 Echo (oreade) – en bjergnymfe i græsk mytologi
 Echo Protocol – et udtryk inden for it-terminologien
 echo (datalogi) – en UNIX kommando til at vise en linje med tekst
 Echo (musikpris) - tysk musikpris

Se også:
 Echo symboliserer bogstavet "e" i NATO's fonetiske alfabet
 Ekko – genlyd
 Ecco Sko A/S – en virksomhed
 ECHO (EU) – European Community Humanitarian aid Office
Digesvale

Digesvale (Riparia riparia) er med sine 12 cm Danmarks mindste svaleart. Den er vidt udbredt og findes i hele Europa, samt i Mellemøsten, det nordlige af Asien og i Nordamerika. Den har vinterkvarterer i Vest- og Centralafrika, i det sydlige Asien og i Sydamerika. 

Digesvalen har kort og ikke særligt dybt kløftet hale. Dens overside mangler det blå skær som de andre svalearter har og virker derfor brunlig. Undersiden er lys flødefarvet, og ligesom landsvalen har digesvalen et brystbånd. Digesvalens er dog tydeligt brunt. Digesvalens strube er lys, og dens korte ben og fødder er brunsorte og ikke fjerklædte.

Digesvalen er en almindelig ynglefugl i Danmark, selvom bestanden er blevet mindre siden 1960'erne. Tilbagegangen kan måske forklares med tørke i deres vinterkvarterer i tropisk Vest- og Centralafrika. De senere år har bestanden dog været i fremgang. Digesvalerne kommer til landet omkring 1. maj og de flyver tilbage til Afrika i september.

Digesvalen bygger rede i klinter og brinker. Rederne udgraves gerne i store kolonier f.eks. ved kysten eller i grusgrave. En ynglekoloni kan huse fra 12 til flere hundrede ynglepar afhængigt af redemulighederne. Selve reden ligger dybt inde i klinten efter en 50 – 120 cm lang indgang. Reden er flettet sammen af strå og fjer og bliver hurtigt hjemsted for mange parasitter. De 4-5 hvide æg lægges i starten af maj. Digesvalen kan som regel nå at opfostre to kuld unger i løbet af en sommer.

Digesvalen jager som de andre svaler insekter i luften; den har i modsætning til landsvalen en flaksende og rykvis flugt. Digesvalerne følges gerne i store flokke på jagt efter flyvende insekter over strande, søer eller moser.

Kilder/Henvisninger 
 Tommy Dybbro og Henning Anthon: Politikens store fuglebog, 1995. Side 188.
 Povl Engelstoft: Hagerups konversationsleksikon, 1952. Bind 9, side 549.

Fugle fra Eurasien
Nordamerikas fugle
Svaler
Euclides da Cunha

Euclides Rodrigues Pimenta da Cunha (født 20. januar 1866 i Rio de Janeiro, død 15. august 1909 i Rio de Janeiro) var en brasiliansk forfatter, journalist og ingeniør. Hans Os Sertões anses for et af hovedværkerne i Brasiliens litteratur.

Brasilien var på den tid et konservativt kejserdømme; men Euclydes da Cunha opvoksede i kredse, hvor man var meget opmærksom på de nyeste ideer fra Europa. Ligesom mange af tidens europæiske og nordamerikanske forfattere blev han påvirket af Herbert Spencer og Charles Darwin og deres ideer om evolution. En anden vigtig påvirkning var de politiske frihedsidealer fra bl.a. Frankrig.

Han blev ingeniør fra en militærskole og ville fortsætte en militær løbebane. Hans republikanske ideer bragte ham dog i konflikt med hans foresatte, så han i stedet valgte at leve som journalist. Da kejserdømmet i 1889 var blevet styrtet og Brasilien var blevet republik, indtrådte han igen i militæret.

Også under republikken var Cunha skarpt kritisk over for regeringen, og i 1893 faldt han i unåde og forlod militæret. Han ledede forskellige ingeniørarbejder og arbejdede som journalist. I 1896 udbrød det oprør, som udgør en del af baggrunden for Os Sertões. Cunha sluttede sig til oprøret. Han begyndte at arbejde på bogen allerede under kampene; men arbejdet greb om sig og kom til at vare fem år.

Os Sertões blev en stor succes, da den udkom i 1902. Cunha modtog mange udmærkelser, og i 1903 blev han optaget i det brasilianske akademi. Bogen medvirkede dog også til at skaffe ham flere politiske fjender, navnlig i militæret. 15. august 1909 blev han skudt på åben gade af en soldat, måske som følge af et rygte om, at han arbejdede på en fortsættelse. På det tidspunkt havde han netop tiltrådt en stilling som professor.
Nobelprisvinderen Mario Vargas Llosa skriver om samme oprør i sin La guerra del fin del mundo i 1981 – og dedikerer sin roman til Cunha.

Bibliografi 
 Os Sertões (1902) – Oprøret paa Højsletten (1948)
 Contrastes e Confrontos (1907)
 Peru Versus Bolívia (1907)
 À Margem da História (1909)

Eksterne henvisninger 

Skønlitterære forfattere fra Brasilien
Journalister fra Brasilien
Personer fra Rio de Janeiro
Regeringen Estrup

Regeringen Estrup var Danmarks regering fra 11. juni 1875 – 7. august 1894, og er dermed den længstsiddende regering i Danmark.

Ministre 
Den bestod af følgende ministre, hvoraf flere ministre forsatte efter den 7. august 1894 i Regeringen Reedtz-Thott:

Se også 
 Ministerium
 Minister

Referencer 

Estrup
Regeringen Reedtz-Thott

Regeringen Reedtz-Thott var Danmarks regering 7. august 1894 – 23. maj 1897.

Den bestod af følgende ministre:

 Konseilspræsident og Udenrigsminister: K.T.T.O Reedtz-Thott
 Finansminister: C.D. Lüttichau
 Indenrigsminister: H. E. Hørring
 Justitsminister og Minister for Island: 
J.M.V. Nellemann til 13. juni 1896, derefter
N.R. Rump
 Minister for Kirke- og Undervisningsvæsenet: V. Bardenfleth
 Krigsminister: 
C.A.F. Thomsen til 25. april 1896, derefter
J.G.F. Schnack
 Marineminister: N.F. Ravn
 Minister for offentlige arbejder: 
H.P. Ingerslev til 20. april 1896, derefter
H.E. Hørring til 22. maj 1896
 Landbrugsminister: Knud Sehested fra 22. maj 1896

Se også 

 Ministerium
 Minister

Reedtz-Thott
Regeringen Hørring

Regeringen Hørring var Danmarks regering 23. maj 1897 – 27. april 1900.

Ændringer: 28. august 1899

Den bestod af følgende ministre:

 Konseilspræsident og Finansminister: H.E. Hørring
 Udenrigsminister: N.F. Ravn
 Indenrigsminister: 
V. Bardenfleth til 28. august 1899, derefter
Ludvig Bramsen
 Justitsminister og Minister for Island: 
N.R. Rump til 28. august 1899, derefter
H.E. Hørring
 Minister for Kirke- og Undervisningsvæsenet: H.V. Sthyr
 Krigsminister: 
C.F.F.E. Tuxen til 28. august 1899, derefter
J.G.F. Schnack
 Marineminister: N.F. Ravn
 Landbrugsminister: Alfred Hage

Se også 

 Ministerium
 Minister

Hørring